Christian Gottfried Schütz

**Christian Gottfried SCHÜTZ** (naskiĝinta la  en Dederstedt, mortinta la  en Halle) estis germana filozofo kaj humanisto. 

## Biografio 
Estante filo de paroĥestro li frekventis la lernejon de la Orfejo de Halle studonte teologion en Halle ĉe Johann Salomo Semler. Post magistriĝo pri filozofio li fariĝis instruisto ĉe *Ritterakademie* en Brandenburg. En Halle li nomumiĝis en 1769 inspektisto de la teologia seminario, en 1775 eksterorda profesoro pri filozoifio kaj en 1777 orda profesoro en Halle. 

En 1779 li iĝis profesoro pri poezio kaj retoriko ĉe la universitato de Jena, kie li fondis kun mit Christoph Martin Wieland kaj Friedrich Justin Bertuch en 1785 la periodaĵon  "Allgemeine Literaturzeitung". Tie li rektoris en la somersemestroj 1790 kaj 1798. En 1804 li havis profesorecon pri literaturhistorio kaj retoriko en Halle, kie li daŭrigis la menciitan gazeton kun Johann Samuel Ersch. En 1808 li estis elektita ekstera membro de la Bavara Akademio de Sciencoj.

Schütz ade publikigadis pri granda gamo da temoj filozofiaj, psikologiaj, retorikaj, edukadaj kaj altlernejorganiza. Krome antologiojn de Esĥilo, Cicerono kaj Aristofano. Filozofihistorie li graviĝis pro esti inter la unuaj defendantoj de Immanuel Kant, kun kiu li flegis de 1784 leterinterŝanĝon.  Jam disertacie pri estetiko (1768) li citis kaj referencis la kant-an verkon *Beobachtungen über das Gefühl des Schönen und Erhabenen* de 1764. En 1785 li presigis je "Allgemeine Literaturzeitung" serion da artikoloj pri la kanta *kritika filozofio*. Schütz apogis la ideojn de Kant, eĉ kontraŭ malamikoj kiel Ernst Platner, Dieterich Tiedemann kaj Johann Christoph Schwab. Krome li sukcese skribigis Kant-on por la gazeto kaj diskutis kun li diversajn aspektojn de *Kritik der reinen Vernunft*.

Edzigis lin en 1778 Anna Henriette Danovius; ilia filo estis la historiisto Friedrich Karl Julius Schütz.

## Verkoj (elekto) 
### aŭtorece 
* *Opuscula philologica et philosophica*. Halle 1830 (diversaj traktadoj)
### eldonistece 
* Aischylos: *Werke.* 3. Auflage. Halle 1809/22 (5 volumoj).
* Cicero: *Werke*. Leipzig 1814/23 (20 volumoj).
* Aristophanes: *Werke*. Leipzig 1821 (aperis nur volumo I).

## Literaturo 
* Günter Schenk: "Der Übergang von den Vernunftlehren der Aufklärung zur Logik der Kantperiode (1786–1817) in Halle am Beispiel von Christian Gottfried Schütz* (=Philosophisches Denken in Halle, 4), Edition Schenk, Halle 2009, ISBN 978-3-936228-50-2
* Horst Schröpfer: "Christian Gottfried Schütz – Initiator einer wirkungsvollen Verbreitung der Philosophie Kants" - ĉe: Norbert Hinske k.a. (eld.): *Der Aufbruch in den Kantianismus. Der Frühkantianismus an der Universität Jena von 1785–1800 und seine Vorgeschichte.* Stuttgart – Bad Cannstatt 1995, p. 15–35.
* Horst Schröpfer: *Kants Weg in die Öffentlichkeit. Christian Gottfried Schütz als Wegbereiter der kritischen Philosophie*. Stuttgart – Bad Cannstatt 2003.
## Eksteraj ligiloj 
*listo de profesoroj en Halle
*Art. "Schütz, Christian Gottfried“ - fare de Richard Hoche je: *Allgemeine Deutsche Biographie,'' volumo 33 (1891), p. 111–115   

## Notoj 
Kategorio:Germanaj profesoroj
Kategorio:Germanaj filozofoj
Kategorio:Germanaj klasikaj filologoj 
Kategorio:Immanuel Kant
Kategorio:Naskiĝintoj en 1747
Kategorio:Mortintoj en 1832 
Kategorio:Homoj rilataj al Halle